в член 10 от Делегиран регламент (ЕС) 2016/247, в своята стратегия, тя следва да даде ясно обяснение за начина, по който възнамерява да информира обществеността за финансовото участие на Европейския съюз към нейната схема за училищата.
 2. Средствата за комуникация и мерките за популяризиране, посочени в член 4, параграф 1, буква б), подточка ii) от Делегиран регламент (ЕС) 2016/247, доколкото е възможно, изобразяват европейското знаме и споменават „схемата за предлагане на плодове и зеленчуци в училищата“ на Съюза или съответното съкращение, както и финансовата подкрепа на Съюза.
 3. Средствата и учебните материали, които ще се използват в рамките на съпътстващите мерки, посочени в член 4, параграф 1, буква б), подточка iii) от Делегиран регламент (ЕС) 2016/247, доколкото е възможно, изобразяват европейското знаме и споменават „схемата за предлагане на плодове и зеленчуци в училищата“ на Съюза или съответното съкращение, както и финансовата подкрепа на Съюза.
 4. Информацията за финансовото участие от страна на Съюза получава поне същата публичност като информацията за участието на други частни или публични институции в подкрепа на схемата на държавата членка за училищата.
 5. Държавите членки могат да продължат да използват съществуващите запаси от плакати и други инструменти за популяризиране, отпечатани преди 26 февруари 2016 г. в съответствие с Регламент (ЕО) No 288/2009.
 Член 11
 Уведомления
 Уведомленията от държавите членки до Комисията, посочени в настоящия регламент, се изпращат в съответствие с Регламент (ЕО) No 792/2009 на Комисията (8).
 Член 12
 Влизане в сила и прилагане
 Настоящият регламент влиза в сила на третия ден след деня на публикуването му в Официален вестник на Европейския съюз.
 Той се прилага за помощи за учебната 2016/2017 година и следващите учебни години.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 17 декември 2015 година.
 За Комисията
 Председател
 Jean-Claude JUNCKER
 (1) ОВ L 347, 20.12.2013 г., стр. 671.
 (2) ОВ L 347, 20.12.2013 г., стр. 549.
 (3) ОВ L 346, 20.12.2013 г., стр. 12.
 (4) Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (ОВ L 299, 16.11.2007 г., стр. 1).
 (5) Регламент (ЕО) No 288/2009 на Комисията от 7 април 2009 г. за определяне на подробни правила за прилагане на Регламент (ЕО) No 1234/2007 на Съвета по отношение на отпускането на помощ от Общността за доставяне на плодове и зеленчуци, преработени плодове и зеленчуци и бананови продукти на децата в учебните заведения в рамките на схемата за предлагане на плодове в училищата (ОВ L 94, 8.4.2009 г., стр. 38).
 (6) Делегиран регламент (ЕС) 2016/247 на Комисията от 17 декември 2015 г. за допълнение на Регламент (ЕС) No 1308/2013 на Европейския парламент и на Съвета по отношение на помощта от Съюза за доставка и разпространение на плодове и зеленчуци, преработени плодове и зеленчуци и бананови продукти в рамките на схемата за предлагане на плодове и зеленчуци в училищата (вж. страница 1 от настоящия брой на Официален вестник).
 (7) Регламент за